b"\n_START_ARTICLE_\nEstaci\xc3\xb3 espacial\n_START_SECTION_\nPart d'un ascens espacial\n_START_PARAGRAPH_\nEn la hipot\xc3\xa8tica construcci\xc3\xb3 d'un ascensor orbital, caldria situar en un punt de l'\xc3\xb2rbita geoestacion\xc3\xa0ria (a 35786 km), preferentment sobre l'equador planetari, una estaci\xc3\xb3 o plataforma espacial que exerc\xc3\xads la funci\xc3\xb3 de port orbital. M\xc3\xa9s enll\xc3\xa0, seria necess\xc3\xa0ria una altra estaci\xc3\xb3 (o qualsevol altre element amb suficient massa, com per exemple un asteroide) que fes de contrap\xc3\xa8s, ja que la gravetat de la Terra atrauria qualsevol estructura que peng\xc3\xa9s de l'\xc3\xb2rbita (per elevada que aquesta fos). La novel\xc2\xb7la Les fonts del Parad\xc3\xads d'Arthur C. Clarke relata la construcci\xc3\xb3 d'un ascensor orbital que, en aquest cas, se serveix d'un asteroide com a contrap\xc3\xa8s."